എം.ജെ.ജോസഫ് അനുസ്മരണം മൂവാറ്റുപുഴ: സി.പി.ഐ നേതാവായിരുന്ന എം.ജെ. ജോസഫ് മടിപാറയുടെ മൂന്നാം ചരമ വാര്ഷികം മഞ്ഞള്ളൂരില് അനുസ്മരണ ദിനമായി ആചരിച്ചു. തെക്കുംമല കവലയില് നടന്ന അനുസ്മരണ യോഗം സി.പി.ഐ ജില്ലാ എക്സിക്യുട്ടീവ് അംഗം എന്.അരുണ് ഉദ്ഘാടനം ചെയ്തു. ലോക്കല് അസിസ്റ്റന്റ് സെക്രട്ടറി ബിനോയ് മാത്യു അദ്ധ്യക്ഷത വഹിച്ചു. മണ്ഡലം സെക്രട്ടറിയേറ്റ് അംഗം ഇ.കെ.സുരേഷ് അനുസ്മരണ പ്രഭാഷണം നടത്തി. ബ്രാഞ്ച് സെക്രട്ടറി വി.ജെ.സെബാസ്റ്റ്യന്, എ.സി.ബാബു, എന്.ടി. ബേബി, സുബാഷ്, ഷാജി മലയില്, ഹരി തുടങ്ങിയവര് സംസാരിച്ചു.